
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1487 

21 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπερωριακή απασχόληση υπαλλήλων που υπηρετούν 

στο γραφείο του Γενικού Γραμματέα του Ε.Ο.Τ 1 

Καθιέρωση υπερωριακής εργασίας και εργασίας υ¬ 
παλλήλων των Δ/νσεων Δασών της Κ.Υ. του Συντο¬ 
νιστικού Κέντρου Δασοπροστασίας και των Περι¬ 
φερειακών Δασικών Υπηρεσιών κατά τις νυχτερι¬ 
νές ώρες Κυριακές και εξαιρέσιμες ημέρες. 2 

Ρύθμιση κατανομής των χρηματικών διαθεσίμων, που 
απομένουν ως υπόλοιπα στον ειδικό έντοκο λογα¬ 
ριασμό του Νόμου 2371/1996, σε εκτέλεση των δια¬ 
τάξεων του άρθρου 13παρ. 7του Νόμου 2470/1997 3 
Καθορισμός ωριαίας αποζημίωσης του προσωπικού 
που διδάσκει σπς Σχολές Πυροσβεστικής Ακαδημίας 4 
Καθορισμός αποζημίωσης του συντονιστού και των 
μελών της Ομάδας εργασίας κατάρτισης προ¬ 
γράμματος διοικητικής οργάνωσης λειτουργίας 
των μονάδων υγειονομικής θωράκισης του Αρχιπε¬ 
λάγους . 5 


ΑΠΟΦΑΣΕΙ Σ 

Αριθ. 2/43341/0022 (1) 

Υπερωριακή απασχόληση υπαλλήλων που υπηρετούν 
στο γραφείο του Γενικού Γραμματέα του Ε.Ο.Τ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/18.3.98 «Α¬ 
ναπροσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (ΦΕΚ57/τ.Α/18.3.98). 

2. Τη 2022941 /2297/0022/7.4.1998 απόφαση Υφυπουρ¬ 
γού Οικονομικών «κοινοποίηση των διατάξεων του άρ¬ 
θρου 15 του Ν. 2592/1998 για υπερωριακή εργασία». 

3. Το Π.Δ. 27/1.2.96 «περί συγχώνευσης των Υπουργείων 
Τουρισμού, Βιομηχανίας, Ενέργειας και Τεχνολογίας καιΕ- 
μπορίου στο Υπουργείο Ανάπτυξης» (ΦΕΚ 19/τ. Α/1.2.96). 

4. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244/τ. Α/25.9.96). 


5. Το Π.Δ.33/99 «Διορισμός Υπουργών, Αναπληρωτή Υ¬ 
πουργού και Υφυπουργών» (ΦΕΚ36/Α/19.2.99). 

6. Το Π.Δ.365/28.11.97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης» (ΦΕΚ 241/τ. Α/97). 

7. Τη μεαριθ.πρωτ. 1107147/1239/0006Α/4.10.96 Κοινή 
Απόφαση του Πρωθυπουργού και του Υπουργού Οικονο¬ 
μικών «περί ανάθεσης αρμοδιοτήτων στους Υφυπουρ¬ 
γούς Οικονομικών» (ΦΕΚ922/τ. Β/4.10.96). 

8. Τα με απ. 500803/14.4.99 και 501036/14.5.99 έγγρα¬ 
φα του Γενικού Γραμματέα του ΕΟΤ. 

9. Το γεγονός ότι η δαπάνη που θα προκληθεί από τις εν 
λόγω υπερωρίες θα βαρύνει τις εγγεγραμμένες πιστώσεις 
του τακτικού προϋπολογισμού του ΕΟΤ έτους 1999 και τους 
κωδικούς αριθμούς 0261 και 0263 όπου υπάρχει πρόβλεψη 
ποσού δραχμών 3.000.000 και 3.000.000 αντίστοιχα. 

10. Τις ανάγκες της εύρυθμης λειτουργίας του γραφεί¬ 
ου Γενικού Γραμματέα ΕΟΤ, αποφασίζουμε: 

Εγκρίνουμε την υπερωριακή απασχόληση από 
15.3.1999 έως 30.6.1999 των κατωτέρω που υπηρετούν 
στο Γ ραφείο του Γ εν. Γ ραμματέα του ΕΟΤ: 

1. Για τρεις (3) αποσπασμένους υπαλλήλους στον Ελληνι¬ 
κό Οργανισμό Τουρισμού ενενήντα (90) ώρες το μήνα για 
τον καθένα, 40 ημερήσιες, 30 νυχτερινές και 20 εξαιρέσιμες. 

2. Για μία (1) Ειδική Σύμβουλο και μια (1) Ειδική Συνερ¬ 
γάτη ενενήντα (90) ώρες το μήνα για τον καθένα, 40 ημε¬ 
ρήσιες, 30 νυχτερινές και 20 εξαιρέσιμες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αριθ. 2/42446/0022 (2) 

Καθιέρωση υπερωριακής εργασίας και εργασίας υπαλλή¬ 
λων των Δ/νσεων Δασών της Κ.Υ. του Συντονιστικού 
Κέντρου Δασοπροστασίας και των Περιφερειακών Δα¬ 
σικών Υπηρεσιών κατά τις νυχτερινές ώρες Κυριακές 
και εξαιρέσιμες ημέρες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

α) Τις διατάξεις του άρθρου 15 του Ν. 2592/98 «Ανα- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


προσαρμογή συντάξεων πολιτικών συνταξιούχων του Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις» που δημοσιεύθηκε στο ΦΕΚ 57/τ.Α718.3.98. 

β) Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» που δημοσιεύθηκε 
στο ΦΕΚ 40/τ.Α721.3.97. 

γ) Τις διατάξεις του άρθρου 15 του Ν. 2702/99 «Μισθο- 
λογικές ρυθμίσεις κ.λ.π.» που δημοσιεύθηκε στο ΦΕΚ 
70/τ.Α/7.4.1999. 

δ) Την 3396/3.11.1998 κοινή απόφαση του Πρωθυπουρ¬ 
γού και του Υπ.Γεωργίας «ανάθεση αρμοδιοτήτων στους 
Υφυπουργούς Γεωργίας Κων/νο Βρεττό και Παρασκευά 
Φούντά». 

ε) Την κοινή απόφαση του Πρωθυπουργού και του Υ¬ 
πουργού Οικονομικών αριθμ.1107147/1239/0006Α/ 
4.10.1996 «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

στ) Τις διατάξεις του Ν. 2503/97 (ΦΕΚ 107/τ. Α730.5.97) 
«Διοικ. Οργαν. Στελ. Περιφερειών, Ρυθμίσεις θεμάτων για 
Τοπικές Αυτοδιοικήσεις και άλλες διατάξεις». 

ζ) Την υπ’ αριθμ. πρωτ. 394562/23.9.94 απόφαση του Υ¬ 
πουργού Γεωργίας για μεταβίβαση αρμοδιοτήτων. 

η) Τις ανάγκες των Δ/νσεων Δασών της Κ.Υ. του Συντο¬ 
νιστικού Κέντρου Δασοπροαστασίας και των Περιφερεια¬ 
κών Δασικών Υπηρεσιών που πρέπει να αντιμετωπισθούν 
με την καθιέρωση απογευματινής υπερωριακής εργα¬ 
σίας και εργασίας κατά τις νυχτερινές ώρες Κυριακές και 
εξαιρέσιμες ημέρες κατά το τρέχον έτος 1999. 

θ) Το γεγονός ότι από την προώθηση αυτή προκαλείται 
δαπάνη δρχ. 1.174.870.000 η οποία θα βαρύνει τις πιστώ¬ 
σεις του Τακτικού Προϋπολογισμού Υπ. Γεωργίας, απο¬ 
φασίζουμε: 

2. Κρίνουμε απαραίτητη την καθιέρωση υπερωριακής ερ¬ 
γασίας και εργασίας κατά τις νυχτερινές ώρες, Κυριακές και 
εξαιρέσιμες ημέρες για την κάλυψη αναγκών του προγράμ¬ 
ματος δασοπροστασίας κ.λπ των Δ/νσεων Δασών της Κ.Υ. 
του Υπουργείου Γεωργίας (Γ.Γ. Δασών και Φ.Π.) Συντονιστι¬ 
κού Κέντρου Δασοπροστασίας καθώς και των Περιφερεια¬ 
κών Δασικών Υπηρεσιών και ορίζουμε τις ώρες υπερωριακής 
απασχόλησης για το χρονικό διάστημα από 9.5.99 έως 
31.12.99 σε 801.990 ώρες μέχρι ποσού δρχ. 1.174.870.000 α¬ 
πό τις οποίες 606.340 ώρες για απογευματινή εργασία μέχρι 
ποσού δρχ. 845.370.000 και 195.650 ώρες για εργασία κατά 
τις νυχτερινές ώρες, Κυριακές και εξαιρέσιμες ημέρες μέχρι 
ποσού δρχ. 329.500.000 και ειδικότερα ως ακολούθως: 

Α' Σε βάρος των πιστώσεων του Τακτικού Προϋπολογι¬ 
σμού Ε.Φ 29/110. 

Α. 1. Για τους υπαλλήλους της Κεντρικής Υπηρεσίας και 
των Περιφερειακών Δασικών Υπηρεσιών που απασχο¬ 
λούνται υπερωριακά για την κάλυψη αναγκών λειτουρ¬ 
γίας του Συντονιστικού Κέντρου Δασοπροστασίας και 
του προγράμματος δασοπροστασίας από το σύνολο των 
Δασικών Υπηρεσιών της χώρας, σε 24ωρη βάση, προκει- 
μένου να προστατευθούν αποτελεσματικά τα δάση και οι 
δασικές εκτάσεις καθώς και η πανίδα, από τους πάσης 
φύσεως κινδύνους που τα απειλούν και ειδικά από τις 
πυρκαγιές, καταπατήσεις, εκχερσώσεις, παράνομες υλο¬ 
τομίες, παράνομη Θήρα, όπως επίσης για τον έλεγχο δια¬ 
κίνησης δασικών προϊόντων, τήρηση και εφαρμογή των 
Δασικών Αστυνομικών διατάξεων κλπ κατ’ επιταγή των 
σχετικών άρθρων 36 και 37 του Ν. 1845/1989 και των άρ¬ 
θρων 1 & 3 του Π.Δ. 242/93 (ΦΕΚ 107/Α793) σύνολο ωρών 


υπερωριακής εργασίας μέχρι 791.990 ώρες, από τις ο¬ 
ποίες 601.340 ώρες απογευματινή εργασία με δαπάνη μέ¬ 
χρι ποσού 840.370.000 δρχ. σε βάρος των Κ.Α.Ε. 0511, 
0521 και190.650 ώρες νυχτερινής και κατά τις Κυριακές 
και εξαιρέσιμες ημέρες εργασίας, με δαπάνη μέχρι πο¬ 
σού 324.500.000 δρχ. σε βάρος των Κ.Α.Ε 0512, 0522. 

Από το σύνολο των διατιθέμενων ως άνω 791.990 ω¬ 
ρών, για υπερωριακή εργασία καθώς και κατά τις νυχτε¬ 
ρινές ώρες, Κυριακές και εξαιρέσιμες ημέρες εργασία, 
μπορεί με απόφαση του Υπ. Γεωργίας να χρησιμοποιη¬ 
θούν μέχρι 20.000 ώρες, για την αποζημίωση υπαλλήλων 
που θα απασχοληθούν κατά τις νυχτερινές ώρες, Κυρια¬ 
κές και εξαιρέσιμες ημέρες, προς συμπλήρωση της ε¬ 
βδομαδιαίας υποχρεωτικής εργασίας. 

Α.2. Επιπροσθέτως των ωρών που προαναφέραμε 
(791.990), με την παρούσα απόφαση διατίθενται για τους 
εκτάκτους υπαλλήλους που θα εξυπηρετήσουν το Συντο¬ 
νιστικό Κέντρο Δασοπροστασίας, 5.000 ώρες υπερωρια- 
κής εργασίας με δαπάνη 5.000.000 δρχ. και 5.000 ώρες 
για νυχτερινή και κατά τις Κυριακές και εξαιρέσιμες ημέ¬ 
ρες εργασίας, με αντίστοιχη δαπάνη 5.000.000 δρχ. Επί¬ 
σης παρέχεται η δυνατότητα να χρησιμοποιηθούν και οι 
ώρες αυτές για την αποζημίωση των υπαλλήλων εκείνων 
που θα εργαστούν κατά τις νυχτερινές ώρες και τις εξαι¬ 
ρέσιμες ημέρες, προς συμπλήρωση της εβδομαδιαίας υ¬ 
ποχρεωτικής εργασίας (ΚΑΕ 0521,0522). 

3. Με άλλη απόφαση του Υπ. Γεωργίας, η οποία θα εκ- 
δοθεί με τη μέριμνα της Γενικής Δ/νσης Ανάπτυξης και 
Προστασίας Δασών & Φυσ. Περιβάλλοντος, θα κατανε- 
μηθεί κατά υπηρεσιακή μονάδα και ανάλογα με τις ανά¬ 
γκες αυτής, ο αριθμός των ωρών υπερωριακής εργασίας 
καθώς και εργασίας κατά τις νυχτερινές ώρες, Κυριακές 
και εξαιρέσιμες ημέρες. 

4. Η προϋπολογιζόμενη ανωτέρω, κατά περίπτωση, δα¬ 
πάνη είναι μέσα στα όρια της εγκεκριμένης πίστωσης του 
οικείου Προϋπολογισμού οικονομικού έτους 1999 και σε 
καμμία περίπτωση δεν είναι δυνατή η υπέρβασή της, ό¬ 
πως αυτή θα διαμορφωθεί με το ποσοστό διάθεσης που 
θα εγκριθεί από τον Υφυπουργό Οικονομικών. 

5. Η υπερωριακή εργασία θα παρέχεται στις έδρες των 
υπηρεσιών (Δ/νσεις Δασών, Κ.Υ. Συντονιστικό Κέντρο Δα¬ 
σοπροστασίας, Δ/νσεις Δασών Περιφερειών, Επιθεωρή¬ 
σεις Δασών, Δ/νσεις Δασών Νομών, Δασαρχεία) καθώς 
και στις περιοχές ευθύνης των ανωτέρω υπηρεσιών, όλες 
τις ημέρες της εβδομάδας σύμφωνα με τα σχετικά προ¬ 
γράμματα των υπηρεσιών. Υπεύθυνος για την παρακο¬ 
λούθηση και τον έλεγχο της πραγματικής παροχής της υ- 
περωριακής απασχόλησης, ορίζεται εκάστοτε προϊστά¬ 
μενος της οργανικής μονάδας που προαναφέραμε. 

Χρονική περίοδος πραγματοποίησης από £.5.1999 μέ¬ 
χρι 31.12.1 999. Η σχετική δαπάνη θα καλυφθεί από τις πι¬ 
στώσεις των ΚΑΕ 05111, 0512, 0521 και 0522 του φορέα 
065 των περιφερειών και του ΚΑΕ 5153 του φορέα 29/110 
του προϋπολογισμού του Υπουργείου Γ εωργίας. 

Το σύνολο των υπαλλήλων που θα απασχοληθούν υπε- 
ρωριακά και κατά τις Κυριακές, νύχτες και εξαιρέσιμες η¬ 
μέρες, ανέρχεται στους 3.600 υπαλλήλους. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Ιουνίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΓΙΩΡΓΟΣ ΑΝΩΜΕΡΙΤΗΣ 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2/48597/0022 (3) 

Ρύθμιση κατανομής των χρηματικών διαθεσίμων, που α¬ 
πομένουν ως υπόλοιπα στον ειδικό έντοκο λογαρια¬ 
σμό του Νόμου 2371/1996, σε εκτέλεση των διατάξε¬ 
ων του άρθρου 13παρ. 7του Νόμου 2470/1997. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 


Έχονταςυπόψη: 

1 .Τις διατάξεις του άρθρου τέταρτου του Ν. 2371/1996 
«Κύρωση Ευρωπαϊκής Σύμβασης κατά του ντόπινγκ και 
άλλες διατάξεις» (ΦΕΚ 2/τ. Α79.1.96). 

2. Τις διατάξεις της παρ.βτου άρθρου 40 του Ν.2065/92 
(ΦΕΚ 113 Α , ), όπως συμπληρώθηκε με τις διατάξεις της 
παρ. 4 του άρθρου 39 του Ν. 2168/93 (ΦΕΚ 159 Α') και της 
παρ. 3του άρθρουβτου Β.Δ. 20/29.12.1958 (ΦΕΚ228Α'). 

3. Του Α.Ν. 397/68 «περίεπανασυστάσεωςτης Γ.Γ.Α.». 

4. Του Ν. 1558/85 «Κυβέρνηση και Κυβερνητικά όργα¬ 
να». 

5. Το γεγονός ότι δεν προκαλείται δαπάνη εις βάρος του 
Κρατικού Προϋπολογισμού από την απόφαση αυτή. Η 
προκαλούμενη δαπάνη για κάθε έτος βαρύνει τον ειδικό 
έντοκο λογαριασμό. 

6. Την αριθμ. ΥΠΠΟ/ΓΝΟΣ/4561/26.1.96 (ΦΕΚ 59/τ. Β / 
29.1.96 κοινή απόφαση των Πρωθυπουργού και Υπουρ¬ 
γού Πολιτισμού «περί ανάθεσης αρμοδιοτήτων στον Υ¬ 
φυπουργό Πολιτισμού Ανδρέα Φούρα». 

7. Την αριθμ. 1107147/1239/0006 Α /96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών». 

δ.Τις διατάξεις των άρθρων 26, 10 παρ. 4 και 13 παρ. 7 
και 8 του Ν.2470/97. 

9. Την απόφαση του Υπουργείου Οικονομικών 
2058049/6.8.1997 για την εφαρμογή του άρθρου 13 του 
Νόμου 2470/97. 

10. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93, αποφασίζου- 
με: 

1.Εγκρίνουμε την κατανομή των χρηματικών διαθεσί¬ 
μων, που απομένουν ως υπόλοιπα στον ειδικό έντοκο λο¬ 
γαριασμό του Ν. 2371/96. Η παροχή, που προβλέπεται α¬ 
πό την ανωτέρω διάταξη, προσδιορίζεται και καταβάλλε¬ 
ται από το προϊόν του ειδικού λογαριασμού της διάταξης 
αυτής, μειωμένο κατ’ έτος από την έναρξη ισχύος της πα¬ 
ρούσας και εφεξής, κατά το ποσό των εκατόν ενενήντα 
πέντε περίπου εκατομμυρίων (195.000.000) δρχ. για την 
απόδοση του κινήτρου απόδοσης στον τακτικό προϋπο¬ 
λογισμό ανά τρίμηνο. 

Κατόπιν αυτού, τα ποσά που προκύπτουν ανά κατηγο¬ 
ρία προσόντων, μετά την αφαίρεση του κινήτρου απόδο¬ 
σης, είναι τα ακόλουθα: 


ΕΙΔΙΚΗ ΚΙΝΗΤΡΟ 
ΑΠΟΖ. ΑΠΟΔΟΣΗΣ 
ΠΕ=78.000 - 68.000 = 
ΤΕ=78.000- 58.000 = 
ΔΕ=78.000- 48.000 = 
ΥΕ=78.000 - 38.000 = 

ΥΕ=78.000- 41.000 = 


ΚΑΤΑΒΑΛΛΟΜΕΝΗ 
ΔΙΑΦΟΡΑ 
10.000 δρχ. 

20.000 δρχ. 

30.000 δρχ. 

40.000 δρχ. από 1/1/1997 μέχρι 
31/12/1997 

37.000 δρχ. από 1.1.1998 
μέχρι 30.6.1998. 


Επί των ποσών της καταβαλλόμενης διαφοράς χορη¬ 
γείται, από 1/1/1999, αύξηση 30% ως εξής: 


ΠΕ 13.000 δρχ. 

ΤΕ 26.000 δρχ. 

ΔΕ 39.000 δρχ. 

ΥΕ 52.000 δρχ. από 1.1.1998 μέχρι 31.12.1998 

ΥΕ 48.100 δρχ. από 1.1.1999 

Η ως άνω αποζημίωση καταβάλλεται σε όλους τους δι¬ 
καιούχους υπό μορφή μηνιαίας αποζημίωσης. 

Σε περίπτωση μείωσης του διαθεσίμου υπολοίπου του 
λογαριασμού τα ανωτέρω ποσά μειώνονται αναλόγως με 
αποφάσεις της Διαχειριστικής Επιτροπής. 

Σε περίπτωση μείωσης της ετήσιας επιχορήγησης και ε¬ 
φόσον το διαθέσιμο υπόλοιπο του λογαριασμού δεν ε- 
παρκεί για την διαμονή των ποσών αυτών, μετά την από¬ 
δοση του κινήτρου απόδοσης στον τακτικό προϋπολογι¬ 
σμό, τα ανωτέρω θα μειώνονται αναλόγως. Σε περίπτωση 
αύξησης του διαθεσίμου υπολοίπου του λογαριασμού ή 
της ετήσιας επιχορήγησης απαιτείται τροποποίηση της 
παρούσας απόφασης. 

2. Δικαιούχοι της ως άνω αποζημίωσης, κατ’ εφαρμογή 
της σχετικής διάταξης του άρθρου 4 του Ν. 2371/1996 εί¬ 
ναι: 

α) Όλοι οι μόνιμοι και με σύμβαση εργασίας αορίστου 
χρόνου υπάλληλοι της Γενικής Γραμματείας Αθλητισμού, 
που υπηρετούν και μισθοδοτούνται από αυτή, σύμφωνα 
με τις διατάξεις του Ν. 2470/97. 

β) Αυτοί που προσλαμβάνονται στην υπηρεσία, καθώς 
και όσοι μετατάσσονται σε αυτή κατά τη διάρκεια του έ¬ 
τους, λαμβάνουν την ειδική αποζημίωση από την πρώτη 
Ιανουάριου του επόμενου έτους. 

Την ανωτέρω αποζημίωση δεν δικαιούνται: 

α) Οι συμβασιούχοι υπάλληλοι ορισμένου χρόνου, κα¬ 
θώς και οι ωρομίσθιοι. 

β) Οι υπάλληλοι που βρίσκονται σε άδεια άνευ αποδο¬ 
χών, καθώς επίσης και οι υπάλληλοι που δεν προσφέρουν 
υπηρεσία λόγω θέσεως σε αργία ή αδικαιολόγητης απο¬ 
χής από τα καθήκοντά τους ή λόγω πειθαρχικού παρα¬ 
πτώματος. Στους υπαλλήλους αυτούς καταβάλλεται η α¬ 
ποζημίωση μειωμένη ανάλογα με το χρόνο που απούσια¬ 
σαν. Με τις ίδιες προϋποθέσεις (χρόνος προσφοράς 
υπηρεσιών κ.λ,π.) καταβάλλεται η αποζημίωση σε όσους 
αποχωρούν από την υπηρεσία κατά τη διάρκεια του έ¬ 
τους. 

γ) Οι, καθ’ οιονδήποτε τρόπο, αποσπασμένοι σε άλλες 
υπηρεσίες του Δημοσίου, της Βουλής των Πολιτικών Κομ¬ 
μάτων, των πολιτικών γραφείων Υπουργών, Υφυπουργών 
και Γενικών Γραμματέων, Νομικών Προσώπων, υπάλλη¬ 
λοι της Γ.Γ.Α.. που μισθοδοτούνται από αυτή, εφόσον 
λαμβάνουν οποιαδήποτε προσαύξηση αποδοχών ή απο¬ 
ζημίωση, που έχει ειδικώς προβλεφθεί για τους υπαλλή¬ 
λους της υπηρεσίας στην οποία έχουν αποσπασθεί. Σε 
περίπτωση που δεν λαμβάνουν οποιαδήποτε προσαύξη¬ 
ση αποδοχών ή το ύψος αυτής δεν ανέρχεται στο ύψος 
της παρούσης αποζημίωσης, που θα ελάμβαναν αν δεν εί¬ 
χαν αποσπασθεί, θα προσκομίζουν σχετική βεβαίωση της 
υπηρεσίας, στην οποία είναι αποσπασμένοι και θα λαμβά¬ 
νουν ολόκληρη της αποζημίωση ή την διαφορά. 

δ) Οι, καθ’ οιονδήποτε τρόπο, αποσπασμένοι υπάλλη¬ 
λοι στην Γ.Γ.Α., από άλλες υπηρεσίες ή Υπουργεία. 

3. Η πληρωμή της εν λόγω αποζημίωσης στους δικαιού¬ 
χους υπαλλήλους γίνεται κάθε μήνα με ειδικές μισθοδοτι- 
κές καταστάσεις μέσω Τραπεζικών Λογαριασμών, με ευ¬ 
θύνη των διαχειριστών και των δικαιούχων, με βάση το συ - 
νολικό ύψος του διατεθέντος ποσού για το τρέχον 

οικονομικό έτος, οι οποίες θα υπογράφονται από τον ε- 
κάοτοτε εκκαθαριστή αποδοχών της Γ.Γ.Α. 

4. Η ευθύνη της διαχείρισης του λογαριασμού ανατίθε¬ 
ται σε πενταμελή διαχειριστική επιτροπή η οποία θα απο- 
τελείται από: 

1) Έναν εκ των Διευθυντών της Γ.Γ.Α. ή τον αναπληρω¬ 
τή του, που θα ορίζονται με απόφαση του αρμόδιου Υ¬ 
πουργού. 

2) Τον εκάστοτε προϊστάμενο Διαχείρισης χρηματικού 
ή τον αναπληρωτή του και 

3) Τρεις εκπροσώπους εκ των δύο συλλόγων των εργα¬ 
ζομένων στην Γ.Γ.Α. και συγκεκριμένα δύο εκπροσώπους 
του Πανελλήνιου Συλλόγου Υπαλλήλων της Γενικής 
Γραμματείας Αθλητισμού ή τους αναπληρωτές τους και 
έναν του Συλλόγου Διπλωματούχων Μηχανικών της Γενι¬ 
κής Γραμματείας Αθλητισμού ή τον αναπληρωτή του. Ο 
προϊστάμενος Διαχείρισης Χρηματικού και ένας εκ των 
τριών εκπροσώπων των εργαζομένων της πενταμελούς 
διαχειριστικής επιτροπής θα έχουν και την ευθύνη υπο¬ 
γραφής της σχετικής εντολής προς την Τράπεζα, στην ο¬ 
ποία τηρείται ο ως άνω Λογαριασμός, καθώς και οποιο- 
δήποτε έγγραφο για την κίνησή του και την πίστωση των 
Τραπεζικών Λογαριασμών και δικαιούχων. 

5. Ποσό σαράντα εκατομμυρίων (40.000.000) δραχμών 
παραμένει στη διάθεση της Διαχειριστικής Επιτροπής της 
παραγράφου 4 για κάθε έτος και συμπληρώνεται την ε¬ 
πόμενη χρήση με το ποσό, που έχει εκταμιευθεί για το 
σκοπό αυτό. Το ποσό αυτό σχηματίζεται ως ακολούθως: 
τριάντα εκατομμύρια (30 000,000) δραχμές μεταφέρο- 
νται από τη χρήση του έτους 1996, σε αυτά προστίθενται 
δέκα εκατομμύρια (10.000.000) δραχμές. Η Διαχειριστική 
Επιτροπή, με ειδικά αιτιολογημένες αποφάσεις της, μπο¬ 
ρεί να διαθέτει μέρος αυτού του ποσού για την αντιμετώ¬ 
πιση δαπανών δικαιούχων της παραγράφου 2, ως έμπρα¬ 
κτη έκφραση κοινωνικής αλληλεγγύης και εφόσον, κατά 
την κρίση της, αντιμετωπίζει έκτακτα προβλήματα υγείας 
ή ζωής, ο ίδιος ο δικαιούχος ή μέλος της οικογένειας του, 
που προκαλούν πλήρη αδυναμία οικονομικής ανταπόκρι¬ 
σης του δικαιούχου. Τα έκτακτα σοβαρά προβλήματα της 
υγείας ή ζωής, του δικαιούχου ή του μέλους της οικογέ¬ 
νειας του, θα αποδεικνύονται, τουλάχιστον, από σχετικές 
ιατρικές βεβαιώσεις κρατικών ή ιδιωτικών νοσοκομείων 
της Ελλάδος ή του εξωτερικού, οι οποίες θα βεβαιώνουν 
το πρόβλημα υγείας, ενώ η πλήρης αδυναμία οικονομικής 
ανταπόκρισης του δικαιούχου θα πιστοποιείται από τυχόν 
πρωτότυπα οικονομικά παραστατικά έγγραφα, το εκκα¬ 
θαριστικό σημείωμα της εφορίας του προηγούμενου έ¬ 
τους ή τη φορολογική δήλωση του τρέχοντος. Η οικονο¬ 
μική αδυναμία του αιτούντος δε θα συντρέχει, εάν αυτός 
προηγουμένως δεν έχει εξαντλήσει όλες τις υφιστάμενες 
για αυτόν παροχές βοήθειας από ασφαλιστικές εταιρείες, 
ασφαλιστικά ιδρύματα κ.λ.π. 

6. Το ποσό, που κάθε δικαιούχος θα εισπράττει από τον 
ως άνω λογαριασμό, θα συμψηφίζεται με το ποσό που ή¬ 
δη αυτός έχει λάβει για την ίδια αιτία. 

7. Αδιάθετα τυχόν υπόλοιπα μηνιαίων ή ετησίων χρήσε¬ 
ων του ταμείου μεταφέρονται στην επόμενη χοήση. Τυ¬ 
χόν αδιάθετα υπόλοιπα που υπάρχουν στη περίπτωση 
διάλυσης ή κατάργησής του διανέμονται στους δικαιού¬ 
χους υπαλλήλους. 

8. Η ειδική αυτή αποζημίωση καταβάλλεται ανεξάρτητα 
από κάθε άλλη υπερωριακή αποζημίωση και υπόκειται σε 
όλες τις κρατήσεις και το φόρο πρόσθετων αμοιβών. 


9. Η ισχύς της απόφασης αυτής αρχίζει από 11ανουάρι¬ 
ου 1997. 

10. Κάθε απόφαση αντίθετη προς τις διατάξεις της α¬ 
πόφασης αυτής καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΑΝΔΡΕΑΣ ΑΘ. ΦΟΥΡΑΣ 

-♦- 

Αριθ. 2/39577/0022 (4) 

Καθορισμός ωριαίας αποζημίωσης του προσωπικού που 
διδάσκει στις Σχολές Πυροσβεστικής Ακαδημίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη τις διατάξεις: 

1.1. Του άρθρου 20 παρ.Ι του Ν. 1481/84 (Α 152) «Ορ¬ 
γανισμός Υπουργείου Δημόσιας Τάξης». 

1.2. Του άρθρου 1 του Ν.1590/86 (Α.49) «Τροποποίηση 
διατάξεων του Ν. 1481/84». 

1.3. Του Π.Δ. 370/87 (Α' 166) «Ρύθμιση θεμάτων του Πυ¬ 
ροσβεστικού Σώματος». 

1.4. Του Π.Δ 174/83 (Α 68) «Κανονισμός Πυρ/κής Σχο- 
λης». 

1.5. Τις διατάξεις της υπ’ αριθμ. 1107147/1239/0006Α/ 
4.10.96 απόφασης του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

1.6. Του αρ. 29Ατου Ν. 1558/85, όπως προστέθηκε με το 
αρ. 27 του Ν. 2081/92 και αντικαταστάθηκε με το αρ. 1 του 
Ν. 2469/97. 

1.7. Του αρ. 40 του Ν.849/78, όπως συμπληρώθηκε με 
το αρ.8του Ν.2129/93. 

2. Την υπ’ αριθ. Β2/6935 από 20.12.1982 Κοινή Απόφα¬ 
ση των Υπουργών Προεδρίας της Κυβέρνησης Εθνικής 
Παιδείας και Οικονομικών (Β' 1082) σχετική. 

3. Το γεγονός ότι από την παρούσα απόφαση θα προ- 
κληθεί σε βάρος του Κρατικού Προϋπολογισμού δαπάνη 
ύψους 5,057.785 δρχ. η οποία γιατο τρέχον οικονομικό έ¬ 
τος 1999 θα καλυφθεί από τις εγγραφείσες πιστώσεις υ¬ 
πό ΚΑΕ 0517 και 0535 στο εκτελούμενο προϋπολογισμό 
εξόδων Υ.Δ.Τ. υπό Ε.Φ. 43-120 «Πυροσβετικό Σώμα» ενώ 
η δαπάνη του αυτού ύψους για καθένα από τα επόμενα οι¬ 
κονομικά έτη 2000, 2001, 2002, 2003 και 2004 και θα κα¬ 
λύπτεται από τις σχετικές πιστώσεις που θα εγγράφονται 
κατ’ έτος στον προϋπολογισμό εξόδων Πυρ/κου Σώμα¬ 
τος, αποφασίζουμε: 

1. Καθορίζουμε την αποζημίωση για κάθε ώρα θεωρητι¬ 
κής ή πρακτικής διδασκαλίας του προσωπικού που διδά¬ 
σκει στις Σχολές και τα Κέντρα Εκπαίδευσης η Μετεκπαί¬ 
δευσης του Γΐυρ/κού Σώματος, κατά κατηγορία, ως εξής: 

1,1. Κατηγορία διδακτικού ερευνητικού προσωπικού 
των Ανωτάτων Εκπαιδευτικών Ιδρυμάτων και διδακτικού 
προσωπικού που αποτελείται από δικαστικούς λειτουρ¬ 
γούς: 

(1) Καθηγητές Α. Ε.Ι. και ανώτατοι δικαστικοί λειτουργοί 
δραχμές 4.500. 

2) Αναπληρωτές καθηγητές Α.Ε.Ι. και ανώτεροι δικαστι¬ 
κοί λειτουργοί δρχ. 4.200. 

(3) Επίκουροι Καθηγητές Α.Ε.Ι. και κατώτεροι δικαστι¬ 
κοί λειτουργοί δρχ. 4.000. 

(4) Λέκτορες Α. Ε.Ι, δρχ. 3.500. 

(5) Το συνολικό ποσό της αποζημίωσης δεν μπορεί να υ¬ 
περβαίνει τα 3/4 των αποδοχών της θέσης του διδακτικού 
προσωπικού των Α.Ε.Ι. 

1.2. Κατηγορία εκπαιδευτικού προσωπικού που αποτε- 
λείται από ιδιώτες καθηγητές που απασχολούνται με σχέ¬ 
ση εργασίας ιδιωτικού δικαίου: 

(1) Κάτοχοι μεταπτυχιακού τίτλου δρχ. 3.200. 

(2) Κάτοχοι πτυχίου Α.Ε.Ι. δρχ. 3.000. 

(3) Πτυχιούχοι Ανωτέρας Σχολής ή Κολεγίου 3ετούς 
φοιτήσεως μετά τις σπουδές στη Δευτεροβάθμια Εκπαί¬ 
δευση ή πτυχιούχοι ξένης γλώσσας δρχ. 2.200 

(4) Εκπαιδευτές ξένων γλωσσών, που δεν έχουν πτυχίο 
Ανωτέρας Σχολής ή Κολεγίου 3ετούς φοιτήσεως, μετά τις 
σπουδές στη Δευτεροβάθμια Εκπαίδευση δρχ. 1.500. 

(5) Εκπαιδευτές που δεν έχουν πτυχίο Ανωτέρας Σχο¬ 
λής δρχ. 1.300. 

(6) Οι ώρες θεωρητικής και πρακτικής διδασκαλίας για 
κάθε καθηγητή δεν μπορούν να υπερβούν τις είκοσι (20) 
την εβδομάδα. 

1.3. Κατηγορία εκπαιδευτικού προσωπικού που αποτε- 
λείται από μονίμους πολιτικούς υπαλλήλους, Πυρ/κούς υ¬ 
παλλήλους και στρατιωτικούς ανεξάρτητα από το αν τε¬ 
λεί στην ενέργεια ή στη σύνταξη: 

(1) Ανώτατοι Αξιωματικοί του Πυροσβεστικού Σώματος, 
της Ελληνικής Αστυνομίας, του Λιμενικού Σώματος και 
των Ενόπλων Δυνάμεων δρχ. 3.000 

(2) Πύραρχοι και εξομοιούμενοι των ΕνόπλωνΔυνάμε- 
ων,της Ελληνικής Αστυνομίας του Λιμενικού Σώματος και 
πολιτικοί υπάλληλοι με θέση διευθυντή δρχ 2.500. 

(3) Αντιπύραρχοι και Επιπυραγοί και εξομοιούμενοι των 
Ενόπλων Δυνάμεων, της Ελληνικής Αστυνομίας, του Λι¬ 
μενικού Σώματος και πολιτικοί υπάλληλοι με θέση Τμημα- 
τάρχηδρχ. 2.200. 

(4) Κατώτεροι Αξ/κοίτου Πυρ/κού Σώματος της Ελληνι¬ 
κής Αστυνομίας, του Λιμενικού Σώματος των Ενόπλων 
Δυνάμεων και Πολιτικοί υπάλληλοι με βαθμό Α* ή Β’δρχ. 
1.500. 

(5) Πυρονόμοιτου Πυρ/κού Σώματος και εξομοιούμενοι 
των Ενόπλων Δυνάμεων Αρχ/στες και Πυρ/στες δρχ. 800. 

(6) Η αποζημίωση της παρ. αυτής καταβάλλεται στο δι¬ 
δακτικό προσωπικό για κάθε ώρα συμμετοχής του στο εκ¬ 
παιδευτικό συμβούλιο της οικείας Σχολής. 

(7) Για τους απόστρατους λαμβάνεται υπόψη ο απο- 
στρατευτικός βαθμός. 

(8) Η διδασκαλία από τους παραπάνω πρέπει να παρέχε¬ 
ται ανεξάρτητα από τα κύρια καθήκοντάτου διδάσκοντος. 

(9) Τ ο Σύνολο των κάθε φύσης απολαβών των διδασκό- 
νων δε μπορεί να υπερβαίνει το 30% του συνόλου των α¬ 
ποδοχών της οργανικής τους θέσης για τους ευρισκόμε¬ 
νους στη ενέργεια. 

(10) Δεν δικαιούνται αποζημίωσης οι υπηρετούντες στις 
Σχολές της Πυρ/κής Ακαδημίας ως τοποθετημένοι, απο- 
σπασμένοι ή προσκολλημένοι για τη διδασκαλία μαθημά¬ 
των, όταν η υποχρέωση αυτή ανάγεται στα καθηκοντά 
τους. 

2. Τα δικαιολογητικά πληρωμής της αποζημίωσης, ε¬ 
κτός από τα προβλεπόμενα με τις ισχύουσες διατάξεις ο¬ 
ρίζονται ως εξής: 

2.1 Απόσπασμα απόφασης διορισμού του δικαιούχου, 
ως καθηγητή. 


2.2. Αντίγραφο απόφασης καθορισμού της αποζημίω¬ 
σης. 

2.3 Κατάσταση πληρωμής της αποζημίωσης. 

3. Η πληρωμή της αποζημίωσης και οι κρατήσεις σε βά¬ 
ρος της, ενεργούνται σύμφωνα με τις ισχύουσες διατά¬ 
ξεις. 

4. Η παρούσα απόφαση ισχύει από 1.1.1999, οπότε κα- 
ταργείται η προηγούμενο όμοια απόφαση (2014191/ 
1829/0022/2.4.1996 (256τ.Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

Ν. ΧΡΙΣΤΟΔΟΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 2/40189/0022 (5) 

Καθορισμός αποζημίωσης του συντονιστού και των με¬ 
λών της Ομάδας εργασίας κατάρτισης προγράμματος 
διοικητικής οργάνωσης λειτουργίας των μονάδων υ¬ 
γειονομικής θωράκισης του Αρχιπελάγους. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΙΓΑΙΟΥ 

Έχοντας υπόψη: 

Ι.Τις διατάξεις: 

1.1. Του Ν. 1558/85 «Κυβέρνηση και Κυβερνητικά Οργα¬ 
να». 

1.2. Του άρθρου 18 παρ. 18 και 20 του Ν. 2503/97 «Διοί¬ 
κηση, οργάνωση, στελέχωση της περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις» (Α 107) 

1.3. Του άρθρου 19 του Ν. 2470/97 «Αναμόρφωση μι¬ 
σθολογίου προσωπικού της Δημόσιας Διοίκησης» (Α/40) 

1.4. Του άρθρου 1 του Ν. 2469/97 «Περιορισμός και βελ¬ 
τίωση αποτελεσματικότητας των κρατικών δαπανών και 
άλλες διατάξεις» (Α/38). 

1.5. Του Π.Δ.1/86 «καθορισμός αρμοδιοτήτων Υπουρ¬ 
γείου Αιγαίου». 

1.6. Του άρθρου 40 του Ν. 849/78 όπως συμπληρώθηκε 
με τις διατάξεις του άρθρου 8του Ν.2129/93. 

2. Την αριθμ. πρωτ. ΔΔΟ/Φ. 101.23/4335/4.5.99 κοινή α¬ 
πόφαση του Υπουργού Αιγαίου και του Υφυπουργού Εσ¬ 
ωτερικών, Δημόσιας Διοίκησης και Αποκέντρωσης, σχετι¬ 
κά με τη συγκρότηση ομάδας εργασίας κατάρτισης προ¬ 
γράμματος διοικητικής οργάνωσης λειτουργίας των 
μονάδων υγειονομικής θωράκισης του Αρχιπελάγους. 

3. - Την αριθ.Πρωτ. 1107147/1239/0006Α/96 (ΦΕΚ922/τ. 
Β/96) κοινή απόφαση του Πρωθυπουργού και Υπουργού 
Οικονομικών σχετικά με την ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών. 

4. Τις πιστώσεις του τακτικού προϋπολογισμού του Υπ. 
Αιγαίου, φορέας 27/110 οικονομικού έτους 1999 του ΚΑΕ 
0515 και την υποβληθείσα πρόταση στο Γενικό Λογιστή¬ 
ριο του Κράτους για αύξηση πιστώσεων, αποφασίζουμε: 

1. Καθορίζουμε την αποζημίωση του Συντονιστή, των 
μελών της Ομάδας εργασίας κατάρτισης προγράμματος 
διοικητικής οργάνωσης λειτουργίας κατάρτισης προ¬ 
γράμματος διοικητικής οργάνωσης λειτουργίας των μο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νάδων υγειονομικής θωράκισης του Αρχιπελάγους από 1 
Μα'ίου 1999 μέχρι 31 Δεκεμβρίου 1999, ως εξής: 

1.1. Για το Συντονιστή της ομάδας εξήντα χιλιάδες 
(60.000) δρχ. το μήνα. 

1.2. Για τα μέλη της ομάδας πενήντα χιλιάδες (50.000) 
δρχ. το μήνα. 

2. Η καταβολή των αποζημιώσεων θα γίνεται μετά από 
βεβαίωση του Γενικού Γραμματέα του Υπ. Αιγαίου, σύμ¬ 
φωνα με τον πρόσθετο χρόνο εργασίας (πέραν του κανο¬ 
νικού ωραρίου) και με το βαθμό συμμετοχής του καθενός 
και με την προϋπόθεση συμμετοχής σε 4 τουλάχιστον συ¬ 
νεδριάσεις μηνιαίως. 

Σε περίπτωση μερικής συμμετοχής των δικαιούχων θα 
γίνεται ανάλογη περικοπή της αποζημίωσης. 


3. Η δαπάνη αποζημίωσης θα βαρύνει τις πιστώσεις του 
τακτικού προϋπολογισμού του Υπ.Αιγαίου, φορέας 27- 
110 οικονομικού έτους 1999 και ΚΑΕ 0515. 

4. Από τις διατάξεις της παρούσας απόφασης προκα- 
λείται δαπάνη για το τρέχον οικονομικό έτος 3.680.000 
δρχ. και για το επόμενο οικονομικό έτος 5.520.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΙΓΑΙΟΥ 

ΝΙΚ. ΧΡΙΣΤΟΔΟΥΛΑΚΗΣ ΣΤ. ΜΠΕΝΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕϋΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Μίρ: νννννν.βί.ςΓ 
β-ηΐ3ΪΙ: ην35 @ βΙ·9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 
Βασ. Όλγας 227-Τ.Κ. 54100 
ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327-Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 450 44 
ΚΟΜΟΤΗΝΗ 

Δημοκρατίας 1 Τ.Κ. 691 00 
ΛΑΡΙΣΑ 

Διοικητήριο Τ.Κ. 411 10 
ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

Πλ. Ελευθερίας 1, Τ.Κ. 711 10 
ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


(031) 423 956 
4135 228 
(061) 6381 100 
(0651) 87215 

(0531) 22 858 
(041) 597449 
(0661)89 127/89 120 
(081) 396 223 


ΤΙΜΗ ΦΥΛΛΩΝ ’ Μέ ^' 8 σελίδες 2 °° δρΧ ' 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελ ( δες και άνω προσαύξηση 100 δρχ. ανά θσέλιδο ή μέρος αυτού 


Τεύχος 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ3512 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανώτατου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


60.000 δρχ. 

3.000 δρχ. 

70.000 


3.500 » 

15.000 


750 » 

70.000 


3.500 » 

30.000 

» 

1.500 - 

15.000 

» 

750 »* 

5.000 

» 

250 » 

10.000 

» 

500 >» 

3.000 

» 

150 » 

10.000 

» 

500 » 

250.000 

►> 

12.500 » 

250.000 


12.500 » 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
υε τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφειου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται απο τα Δημοσία Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσο της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο της | 

συνδρομής και ολόκληρο το ποσό υπέρ του ΤΑΠΕΤ. Λ , * » 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 

εγγράφονται συνδρομητές για μικρότερο χρονικό διάστημα. , 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





